Tábori kisokos

A tábor jellege “nomád” sátortábor, ezért sátorról, matracról, hálózsákról mindenkinek saját magának kell gondoskodnia. Nyilván érdemes összebeszélni osztálytársaknak, barátoknak, barátnőknek, hogy akinek nagyobb sátra van, kivel tudna egy sátorban aludni. Amennyiben valakinek nincsen sátra vagy matraca, emailben jelezze, korlátozott számban tudunk biztosítani. A kölcsönzött matrac alá Polifoamot tenni kötelező. Ha a matrac használat során megsérül, akkor azt egy új matraccal pótolni kell. (Matrac a Decathlonban kapható.)

**A szokásos dolgokon kívül még érdemes hozni:**

– olyan ruhát is, amely nem gond, ha koszolódik, esetleg megsérül,

– nap ellen napolajat, naptejet, bőrregeneráló krémet, sapkát, kalapot,

– speciális, rendszeresen vagy alkalomszerűen szedett gyógyszert,

– fürdőruhát, törölközőt,

– esőkabátot, egy váltás meleg ruhát,

– zárt cipőt túrához, sportoláshoz,

– tisztálkodó eszközöket,

– szúnyog elleni mindenfélét (hiszen a Tisza-parton leszünk),

– zseblámpát esti tevékenységhez,

– sebtapaszt kisebb horzsolások kezelésére,

– sportszert, társast, kártyát, könyvet, stb. ízlés szerint,

– költőpénz (fagyit, csipszet, üdítőt lehet majd a táborban vásárolni).

**Amit nem érdemes hozni:**

– értékes elektronikai kütyüt, fényképezőt (természetesen mobiltelefont lehet hozni, töltésre lesz lehetőség),

– értékes társasjátékot stb. (a sátor beázhat a mostanában gyakori, hatalmas esőkben),

**Amit tilos hozni:**

– tudatmódosító szerek, alkohol, cigaretta, stb. (ezek birtoklása azonnali haza-küldéssel jár).

Kérdés esetén kérem bátran írni a tiszape.szigbp@gmail.com, nagyon sürgős, fontos esetben a zsszatmary@gmail.com és/vagy 68hetyi@gmail.com címre.

A szervezők